open-index/open-wikipedia-markdown huggingface dataset:
Μνημείο του Άνταμ Μιτσκιέβιτς (Λβιβ)

Το **Μνημείο του Άνταμ Μιτσκιέβιτς στο Λβιβ**, γνωστό και ως **Στήλη του Άνταμ Μιτσκιέβιτς** (πολωνικά: *Kolumna Adama Mickiewicza we Lwowie*, ουκρανικά: *Пам'ятник Адамові Міцкевичу*), είναι νεοκλασικό μνημείο που τιμά τον Πολωνό ρομαντικό ποιητή Άνταμ Μιτσκιέβιτς (1798-1855) στην Πλατεία Μιτσκιέβιτς στο κέντρο του Λβιβ της Ουκρανίας. Παρουσιάστηκε το 1904.

## Ιστορία
Το 1897, δημιουργήθηκε μια επιτροπή με επικεφαλής τον Βουαντίσουαφ Γουοζίνσκι για την κατασκευή ενός μνημείου στο Λβιβ του Βασιλείου της Γαλικίας και τη Λοδομερία, αφιερωμένο στον ποιητή της ρομαντικής εποχής, Άνταμ Μιτσκιέβιτς. Το 1898, ξεκίνησε ένας διαγωνισμός για το σχεδιασμό του και, από 28 έργα, η κριτική επιτροπή επέλεξε αυτό που σχεδίασε ο Πολωνός γλύπτης Αντόνι Πόπιελ. Με πρωτοβουλία του Άνταμ Κρεχοβιέτσκι, συμφωνήθηκε ότι το μνημείο πρέπει να έχει τη μορφή στήλης. Το μνημείο χτίστηκε μεταξύ 1902-1904 και παρουσιάστηκε επίσημα στις 30 Οκτωβρίου 1904. Παρουσιάζει τον εθνικό ποιητή της Πολωνίας Άνταμ Μιτσκιέβιτς στους πρόποδες της στήλης, πάνω από τον οποίο υπάρχει ένα γλυπτό μιας φτερωτής Ιδιοφυΐας της Ποίησης που δίνει μία λύρα στον ποιητή. Ένα μεγάλο φως κεριών βρίσκεται στην κορυφή της ύψους 21 μέτρων στήλης.

Το μνημείο ανεγέρθηκε στην Πλατεία Μαριάτσκι (σήμερα πλατεία Μιτσκιέβιτς) κοντά στη μορφή της Παναγίας. Ο γρανιτένιος άξονας της στήλης μεταφέρθηκε από το Βασίλειο της Ιταλίας, ενώ τα χάλκινα στοιχεία χυτεύθηκαν στο εργοστάσιο του Τεόντορ Σέρπεκ στη Βιέννη. Η φιγούρα του Άνταμ Μιτσκιέβιτς είναι 3,3 μέτρα και η φλόγα στο φως του κεριού είναι επιχρυσωμένη. Το μνημείο εμφανίστηκε εντελώς αλώβητο μετά το Δεύτερο Παγκόσμιο Πόλεμο.

Η στήλη είναι ένα από τα πολωνικά εθνικά μνημεία που παρέμειναν στο Λβιβ μετά τον πόλεμο, σε αντίθεση με το Μνημείο του Γιαν Γ΄ Σομπιέσκι ή το Μνημείο του Αλεξάντερ Φρέντρο, τα οποία μεταφέρθηκαν στο Γκντανσκ και το Βρότσουαφ αντίστοιχα, βάσει πρόσθετου πρωτοκόλλου στη συμφωνία του 1944 μεταξύ της Πολωνικής Επιτροπής Εθνικής Απελευθέρωσης (*Polski Komitet Wyzwolenia Narodowego*) και της Σοβιετικής Σοσιαλιστικής Δημοκρατίας της Ουκρανίας που υπεγράφει στο Κίεβο (1945), το οποίο επέτρεψε να παραδώσουν στην πολωνική κυβέρνηση τα εθνικά μνημεία του Λβιβ που συνδέονται με τον πολωνικό πολιτισμό και ιστορία, με εξαίρεση το μνημείο του Άνταμ Μιτσκιέβιτς που «απολαμβάνει μεγάλη δημοτικότητα και αγαπάτε από το ουκρανικό έθνος».

## Εικόνες

Αρχείο:Dobrowolski Pomnik Mickiewicza we Lwowie litografia 1915.jpg|Λιθογραφία του Όντο Ντομπροβόλσκι που απεικονίζει τη Στήλη του Άνταμ Μιτσκιέβιτς, 1915
Αρχείο:Adam Mickiewicz tér, Adam Mickiewicz lengyel költő emlékműve. Fortepan 31126.jpg|Άποψη της στήλης πριν από το ξέσπασμα του Β΄ Παγκοσμίου Πολέμου, 1939
Αρχείο:Mic 1600.jpg|Ο Άνταμ Μιτσκιέβιτς και η φτερωτή μορφή της Ιδιοφυΐας της Ποίησης


## Δείτε επίσης

* Ιστορία του Λβιβ
* Μνημείο του Γιαν Γ΄ Σομπιέσκι (Γκντανσκ)
* Μνημείο του Αλεξάντερ Φρέντρο (Βρότσουαφ)

## Παραπομπές



Κατηγορία:Άνταμ Μιτσκιέβιτς
Κατηγορία:Κτίρια και κατασκευές στο Λβιβ
Κατηγορία:Μνημεία στην Ουκρανία
Τόμι Τούμπερβιλ

Ο **Τόμας Χόλεϊ Τούμπερβιλ** (αγγλικά: *Thomas Hawley "Tommy" Tuberville*, 18 Σεπτεμβρίου 1954), είναι Αμερικανός πολιτικός και πρώην προπονητής αμερικανικού ποδοσφαίρου, που υπηρετεί ως Γερουσιαστής των Ηνωμένων Πολιτειών για την Αλαμπάμα από τον Ιανουάριο του 2021. Είναι μέλος του Ρεπουμπλικανικού Κόμματος. 

Πριν ενασχοληθεί με την πολιτική, ο Τούμπερβιλ, ήταν επικεφαλής προπονητής στο Πανεπιστήμιο του Σινσινάτι (2013-2016), στο Τεχνολογικό Πανεπιστήμιο του Τέξας (2010-2012), στο Πανεπιστήμιο Όμπερν (1999-2008), καθώς και στο Πανεπιστήμιο του Μισισίπι (1995-1998). 

Στις εκλογές του 2020 για την Γερουσία των Ηνωμένων Πολιτειών στην Αλαμπάμα, ο Τούμπερβιλ, κατάφερε να κερδίσει τον εν ενεργεία Δημοκρατικό Γερουσιαστή Νταγκ Τζόουνς, με διαφορά 20 ποσοστιαίων μονάδων.

## Παραπομπές


Κατηγορία:Γερουσιαστές των ΗΠΑ
Κατηγορία:Αλαμπάμα
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί προπονητές
Κατηγορία:Αμερικανοί αθλητές
Το Κίτρινο Παιδί (κόμικς)

**Το Κίτρινο Παιδί** (**The Yellow Kid**) είναι πρότυπος Αμερικανικός χαρακτήρας comic strip του 19ου αιώνα, που δημοσιεύτηκε από το 1895 έως το 1898 στην εφημερίδα *New York World* του Τζόζεφ Πούλιτζερ και αργότερα στην εφημερίδα *New York Journal*, του William Randolph Hearst. Ήταν μία δημιουργία του πρωτοπόρου του χώρου, Ρίτσαρντ Άουτκολτ και ένας πρωταγωνιστής στην εικονογραφημένη σειρά *Hogan’s Alley*. Αποτελεί μία από τις πρώτες δημοσιεύσεις αυτού του είδους στον Αμερικανικό Τύπο, αν και η χαρακτηριστική φιγούρα του *Κίτρινου Παιδιού* είχε ήδη παρουσιαστεί, παλαιότερα, σε διάφορα πολιτικού περιεχομένου καρτούν. Στο έργο του αυτό, ο Άουτκολτ ήταν ο πρώτος που καθιέρωσε τα «μπαλονάκια» διαλόγων (σύννεφο κειμένου) στα καρέ του, μία μορφή που έκτοτε χαρακτηρίζει όλες τις παρόμοιες εκδόσεις του είδους.

## Σύνδεση με τον Κίτρινο Τύπο και επιρροή
Το *Κίτρινο Παιδί* έχει ευρέως συσχετισθεί με το φαινόμενο του «κιτρινισμού» στον Τύπο, την τακτική, δηλαδή, που ακολουθούν κάποιοι δημοσιογράφοι (με τα γραπτά τους) ή εκδότες (με τη συγκεκριμένη «γραμμή» που υιοθετούν μέσω των εντύπων τους) ώστε το προϊόν τους να είναι ευπώλητο. Το *Κίτρινο Παιδί* έχει χαρακτηριστεί ως μία σειρά με σημαντική επιρροή στα ήθη των ανθρώπων της εποχής του, τα οποία περιγράφει με έναν εμβληματικό τρόπο.

## Παραπομπές


Kid Yellow
Trollface

δεξιά|μικρογραφία|185x185px|To TrollfaceΤο **Trollface** είναι διαδικτυακή γελοιογραφία (meme) ενός χαρακτήρα με πονηρό χαμόγελο, που χρησιμοποιείται για να συμβολίσει τα '''τρολ''' στο διαδίκτυο και το **[[τρολάρισμα]]** (Internet Trolling). Αποτελεί ένα από τα παλαιότερα και πιο γνωστά rage comics.
## Ιστορία
Το Trollface σχεδιάστηκε σε Microsoft Paint στις 19 Σεπτεμβρίου 2008, από τον Κάρλος Ραμίρεζ (Ισπανικά: Carlos Ramirez), έναν 18χρονο φοιτητή από το Ώκλαντ της Νέας Ζηλανδίας. Η εικόνα δημοσιεύτηκε στη σελίδα DeviantArt του Ραμίρεζ, εν ονόματι "Whynne", ως μέρος ενός κόμικ με τίτλο "Trolls", για να χαρακτηρίσει τη φύση του τρολαρίσματος. Έπειτα, ο τελευταίος δημοσίευσε την εικόνα στο 4chan και άλλοι χρήστες άρχισαν να την κοινοποιούν. Τους επόμενους μήνες, το σχέδιο άρχισε να κερδίζει γρήγορα την προσοχή στο 4chan ως το καθολικό emoticon ενός τρολ. Ενώ, το Trollface εξαπλώθηκε στο Reddit και το 2009 στο Urban Dictionary. Τελικά, έφτασε και σε άλλους ιστότοπους ανάρτησης εικόνων, όπως το Imgur και το Facebook.

Τον Μάρτιο του 2021, ο Ραμίρεζ ανακοίνωσε την πρόθεσή του να πουλήσει ένα κρυπτονόμισμα με το Trollface.

## Χρήση
Το Trollface δείχνει ένα τρολ, κάποιον που ενοχλεί τους άλλους στο διαδίκτυο για τη δική του διασκέδαση. Το πρωτότυπο κόμικ του Ραμίρεζ δημιουργήθηκε για να διακωμωδήσει τα τρολ, ωστόσο, η εικόνα χρησιμοποιείται ευρέως από τα τρολ. Η εικόνα συχνά συνοδεύεται από εκφράσεις όπως *"Problem?"*, ή *"You mad, bro?".* 

## Επακόλουθα
Ο Trollface χαρακτηρίστηκε από την χιλιανή εφημερίδα *[[La Tercera]]* ως "O πατέρας των memes". Επίσης, το *[[Museo del Meme]]* ( Το Mουσείο των Memes της Πόλης του Μεξικού) διαθέτει μια προτομή του Trollface.

Τον Μάρτιο του 2012, ένα viral βίντεο έδειξε ένα πανό με το Trollface και τη φράση *"Problem?"*, που χρησιμοποιήθηκε από τους οπαδούς της τουρκικής ομάδας *[[Εσκίσεχιρσπορ]]* για να διαμαρτυρηθεί μια αλλαγή κανόνα. Σημαντική είναι η αναφορά στη βρετανική σειρά *[[Black Mirror]],* όπου στο επεισόδιο "Shut Up and Dance", οι εκβιαστές στέλνουν φωτογραφίες του Trollface αφού διαρρέουν τα μυστικά των θυμάτων τους. Τέλος, τον Φεβρουάριο του 2021], η Ρεμπέκα Μπλακ κυκλοφόρησε ένα remix του τραγουδιού της, ονόματι "Friday", για να γιορτάσει τη 10η επέτειό της, με το μουσικό βίντεο του τραγουδιού, που περιλαμβάνει πολλά rage memes, συμπεριλαμβανομένου και του Trollface.

## Δείτε Επίσης
* Rage memes
* Γελοιογραφία
* Τρολ (Διαδίκτυο)
* Διαδίκτυο
* Μέσα Κοινωνικής Δικτύωσης
* Κάρλος Ραμίρεζ
* Wojak
* 4chan
* Reddit
* La Tercera
* Εσκίσεχιρσπορ
* Greeklish
* Noob
* Σπαμ
* Νόμος του Γκόντγουιν
* Παλιό ΠΑΣΟΚ-Το Ορθόδοξο

## Παραπομπές


Κατηγορία:Ορολογία του Διαδικτύου
Κατηγορία:Αργκό του Διαδικτύου
Κατηγορία:Πολιτισμός του Διαδικτύου
Κατηγορία:Διαδικτυακά μιμίδια
Κατηγορία:Χαρακτήρες κόμικς που δημιουργήθηκαν το 2008
Βίκτορ Μόρα

Ο **Βίκτορ Μόρα** (**Victor Mora Pujadas** ή **Victor Alcazar**, Βαρκελώνη, 6 Ιουνίου 1931 – 17 Αυγούστου 2016) ήταν Ισπανός συγγραφέας, σεναριογράφος και δημιουργός κόμικς, μία από τις μεγαλύτερες φυσιογνωμίες του χώρου στη χώρα του. Συνέγραψε τα σενάρια και τα περιεχόμενα των διαλόγων πολλών γνωστών εικονογραφημένων ιστοριών περιπετειώδους χαρακτήρα, όπως Capitan Trueno (1956 – 1968) με σχεδιαστή τον Ambros, Ελ Ζαμπάτο, *Dani Futuro* (*Gaseta Junior*, 1969 – 1975, σε σχέδια του Carlos Gimenez), *El Cosaco Verde*, *El Corsario de Hierro*, *Chroniques de l’innome* (*Pilote*) με καλλιτέχνη το Luis Garcia κ.α.
## Τα πρώτα χρόνια
Ο Μόρα γεννήθηκε σε ταραγμένη εποχή για την Ισπανία, λόγω του εμφυλίου που ξέσπασε στη χώρα όταν ήταν ακόμη μικρό παιδί. Η οικογένειά του αναγκάστηκε να εκπατριστεί στη Γαλλία, ωστόσο ο Βίκτορ επέστρεψε στη γενέτειρά του, μετά το θάνατο του πατέρα του, όταν εκείνος ήταν 11 ετών. Βρήκε απασχόληση στον εκδοτικό οίκο *Bruguera*, αρχικά ως μαθητευόμενος και από το 1948 σαν συντάκτης. Τα πρώτα σενάρια που παρουσίασε ήταν για τη σειρά *Dr. Niebla*, σε εικονογράφηση του Francisco Hidalgo (*El Campeon*, 1949 – 1953). Την ίδια εποχή έκανε την πρώτη και μοναδική προσπάθειά του να σχεδιάσει ο ίδιος μία σειρά, κάτι που πραγματοποιήθηκε στην περιπέτεια, ιστορικού χαρακτήρα, με τίτλο *Capitan Kerr*, για τις εκδόσεις *Historietas* (1949-1950).

## Επιλεγμένη εργογραφία
Στο συγγραφικό του ύφος ο Mora είχε αρκετές επιρροές από τη Γάλλο-Βελγική Σχολή και συγγραφείς όπως ο Jean-Michel Charlier κι ο Milton Caniff, αλλά και την Αμερικανική (Λι Φολκ, Άλεξ Ρέιμοντ) κ.α.
* *Al Dany* (εκδ. *Cliper*, 1953), βασισμένο στο αντίστοιχο έργο του Enrico Bagnoli (*El Coyote*)
* *Sunday* (1968-1970)
* *Delta 99*
* *Galax* (1968)
* *Roldan Sin Miedo* (1972)
* *Supernova* (1972)
* *Astroman* (1973)
* *Amicalement Votre* (1975)
* *Aramis* (1976)

## Πολιτική σκηνή και επιρροή
Ο Μόρα δήλωνε κομμουνιστής, κάτι που τον οδήγησε στην εξορία (1963) αλλά και, αργότερα, στη φυλακή (1956). Πολλά από τα έργα του μεταφράστηκαν σε άλλες γλώσσες και κυκλοφόρησαν εκτός Ισπανίας, ενώ το αφηγηματικό του ύφος επιλέχθηκε να διδαχτεί από Πανεπιστήμια και άλλα ιδρύματα. Μετέφρασε στα Ισπανικά ιστορίες του Αστερίξ (των Αλμπέρ Ουντερζό και Ρενέ Γκοσινί). Ήταν, επίσης, ένας μαχητικός υποστηρικτής των πνευματικών δικαιωμάτων των δημιουργών, κάτι που του αναγνωρίζεται διεθνώς.

## Παραπομπές


## Πηγές
* Victor Mora - Lambiek Comiclopedia

Κατηγορία:Ισπανοί δημιουργοί κόμικς
IPhone 3GS

Το **iPhone 3GS** είναι ένα έξυπνο τηλέφωνο που σχεδιάστηκε και κυκλοφόρησε στην αγορά από την Apple. Αποτελεί την τρίτη γενιά του iPhone και τον διάδοχος του iPhone 3G. Ανακοινώθηκε στις 8 Ιουνίου 2009 στο WWDC 2009 που πραγματοποιήθηκε στο Moscone Center του Σαν Φρανσίσκο.

Αυτό το iPhone ονομάζεται "3GS" με το "S" να αντιπροσωπεύει την ταχύτητα (ο Phil Schiller το είχε αναφέρει στην παρουσίαση). Οι βελτιώσεις περιελάμβαναν απόδοση, κάμερα 3 megapixel με υψηλότερη ανάλυση και δυνατότητα βίντεο, φωνητικό έλεγχο, και υποστήριξη για λήψη HSDPA 7,2 Mbit/s (αλλά παραμένει περιορισμένη στα 384 kbps για μεταφόρτωση, καθώς η Apple δεν είχε εφαρμόσει το πρωτόκολλο HSUPA). Κυκλοφόρησε στις Ηνωμένες Πολιτείες, τον Καναδά και έξι ευρωπαϊκές χώρες στις 19 Ιουνίου 2009,  στην Αυστραλία και την Ιαπωνία στις 26 Ιουνίου, και διεθνώς τον Ιούλιο και τον Αύγουστο του 2009.

Το iPhone 3GS τρέχει το λειτουργικό σύστημα iOS της Apple. Στις 24 Ιουνίου 2010 κυκλοφόρησε ένα μοντέλο 8 GB, που διέκοψε τα μοντέλα των 16 και 32 GB. [15] Ωστόσο, το 3GS συνέχισε την παραγωγή του μέχρι τον Σεπτέμβριο του 2012, όταν ανακοινώθηκε το iPhone 5.
Κατηγορία:IOS (Apple)
Κατηγορία:IPhone
Τόνι Έβερς

Ο **Άνθονι Στίβεν Έβερς** (αγγλικά: *Anthony "Tony" Steven Evers*, 5 Νοεμβρίου 1951), είναι Αμερικανός πολιτικός και πρώην εκπαιδευτικός, που υπηρετεί ως 46ος Κυβερνήτης του Ουισκόνσιν από τον Ιανουάριο του 2019. Είναι μέλος του Δημοκρατικού Κόμματος.

Προηγουμένως, υπηρέτησε ως 26ος Γενικός Επόπτης Εκπαίδευσης (Υπουργός Παιδείας) του Ουισκόνσιν από το 2009 έως το 2019. 

## Παραπομπές


Κατηγορία:Κυβερνήτες του Ουισκόνσιν
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί πανεπιστημιακοί
Κατηγορία:Αμερικανοί εκπαιδευτικοί
Μπραντ Λιτλ

Ο **Μπράντλεϊ Τζέι Λιτλ** (αγγλικά: *Bradley "Brad" Jay Little*, 15 Φεβρουαρίου 1954), είναι Αμερικανός πολιτικός, που υπηρετεί ως 33ος Κυβερνήτης του Άινταχο από τον Ιανουάριο του 2019. Είναι μέλος του Ρεπουμπλικανικού Κόμματος.

Προηγουμένως, υπηρέτησε ως 42ος Αντικυβερνήτης του Άινταχο υπό τον Κυβερνήτη Μπούτς Ότερ από το 2009 έως το 2019, καθώς και ως Μέλος της πολιτειακής Γερουσίας του Άινταχο για την 8η και την 11η περιφέρεια, από το 2001 έως το 2009.

## Παραπομπές


Κατηγορία:Κυβερνήτες του Άινταχο
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Άμπντουλ Γανί Μπαραντάρ

Ο μουλάς **Άμπντουλ Γανί Μπαραντάρ** (νταρί/παστού : عبدالغنی برادر)  (προφέρεται * ˈabdʊl ɣaˈni barɑˈdar*), πλήρες όνομα **Άμπντουλ Γανί Μπαραντάρ Άμπντουλ Αχμάντ Τουρκ** (ABDUL GHANI BARADAR ABDUL AHMAD TURK)  είναι πρωτεύων πολιτικός, θρησκευτικός και στρατιωτικός  ηγέτης των Ταλιμπάν, και σημερινός πρώτος αναπληρωτής Πρωθυπουργός, στο Ισλαμικό Εμιράτο του Αφγανιστάν.
Ο Μπαραντάρ εξακολουθεί να βρίσκεται στη «Λίστα Επιβολής Κυρώσεων» (μαύρη λίστα του ΟΗΕ) του Συμβουλίου Ασφαλείας του ΟΗΕ, από το 2001. 

Ο Μπαραντάρ γεννήθηκε στην επαρχία Ορουζγκάν του Αφγανιστάν το 1968, και πήρε μέρος με τους Μουτζαχεντίν, στον Σοβιετικο-αφγανικό πόλεμο, την δεκαετία του 1980. Μετά το τέλος του πολέμου, ίδρυσε μαζί με τον Μοχάμεντ Ομάρ, ιεροδιδασκαλείο στην Κανταχάρ, από όπου ξεπήδησε η οργάνωση των *μαθητών* (ταλιμπάν). Όταν οι Ταλιμπάν ήρθαν στην εξουσία, το 1996, νικώντας στον εμφύλιο πόλεμο που ξέσπασε, ο Μπαραντάρ σαν στρατιωτικός διοικητής πιστώνεται σε μεγάλο βαθμό την νίκη τους. Κατά το διάστημα της πεντάχρονης ύπαρξης του κράτους που δημιούργησαν, το Ισλαμικό Εμιράτο του Αφγανιστάν, ο Μπαραντάρ θήτευσε σε διάφορα πόστα με πιο γνωστό αυτό του Υφυπουργού Αμύνης. Μετά την εισβολή των Αμερικανών στο Αφγανιστάν και τα χρόνια που ακολούθησαν ο Μπαραντάρ ήταν εξόριστος, και μέχρι το 2010 διέφευγε τη σύλληψης.
Συνελήφθη το 2010 στο Καράτσι από την πακιστανική Υπηρεσία Πληροφοριών (ISI) σε συνεργασία με την CIA και για τα επόμενα 8 χρόνια κρατήθηκε σε μυστική φυλακή στο Πακιστάν, ώσπου με απόφαση της κυβέρνησης Τραμπ, αποφυλακίστηκε στις 24 Οκτωβρίου του 2018 προκειμένου να αναλάβει την ηγεσία της διαπραγματευτικής ομάδας των Ταλιμπάν. Πράγματι, έφερε εις πέρας τις διαπραγματεύσεις με την Αμερικανική και την Αφγανική κυβέρνηση, υπογράφοντας τη Συμφωνία της Ντόχας τον Φεβρουάριο του 2020.  Από το 2018 ζει στη Ντόχα, κατευθύνοντας από εκεί τους Ταλιμπάν. Στο Αφγανιστάν, και συγκεκριμένα στη Κανταχάρ, επέστρεψε ύστερα από σχεδόν 20 χρόνια εξορίας,  στις 18 Αυγούστου του 2021 όπου οι οπαδοί του, του επεφύλαξαν θριαμβευτική υποδοχή. Πολλά μέσα ενημέρωσης προέβλεπαν ότι θα τοποθετηθεί στην κορυφή της νέας κυβέρνησης, ωστόσο η εικασία δεν επαληθεύτηκε.

Τον Σεπτέμβριο του 2021 το περιοδικό TIME τον ενέταξε στη λίστα με «Τα 100 πρόσωπα με τη μεγαλύτερη επιρροή το 2021». 
## Παραπομπές


Κατηγορία:Αφγανοί πολιτικοί
Κατηγορία:Αφγανοί στρατιωτικοί
Κατηγορία:Πόλεμος στο Αφγανιστάν 2001 - 2021
Indymedia

Το **Independent Media Center**, επίσης γνωστό ως **Indymedia**, είναι δίκτυο ακτιβιστικών συλλογικών δημοσιογράφων που πραγματεύονται πολιτικά και κοινωνικά θέματα. Ξεκίνησε στο Λονδίνο και το Σίδνεϊ το 1999. Το Indymedia συνδέθηκε στενά με το παγκόσμιο κίνημα δικαιοσύνης, το οποίο επέκρινε τον νεοφιλελευθερισμό και τους συναφείς θεσμούς του. Σύμφωνα με το ίδιο "το Indymedia είναι συλλογικότητα ανεξάρτητων οργανισμών μέσων ενημέρωσης και εκατοντάδων δημοσιογράφων που προσφέρουν μη εταιρική κάλυψη."  Το 2005, διακομιστές στο Ηνωμένο Βασίλειο κατασχέθηκαν από την αστυνομία. Συχνά στον ελληνικό Τύπο αποκαλείται ως *η γνωστή ιστοσελίδα του αντιεξουσιαστικού χώρου*.

## Παραπομπές


## Εξωτερικοί σύνδεσμοι
* 
*  

Κατηγορία:Ιστότοποι
Κατηγορία:Αναρχισμός
Κατηγορία:Κριτική της δημοσιογραφίας
3325 TARDIS

O **TARDIS** είναι αστεροειδής που περιφέρεται στην εξωτερική (δηλαδή την προς τον πλανήτη Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,4. Ανακαλύφθηκε το 1984 από τον Αμερικανό αστρονόμο Μπράιαν Σκιφ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του από την ομώνυμη φανταστική μηχανή του χρόνου στην τηλεοπτική σειρά *[[Doctor Who]]*. Ο TARDIS ανήκει στην Οικογένεια αστεροειδών της Αλάουδα.

Αξιοσημείωτη είναι η πολύ μικρή εκκεντρότητα της τροχιάς του TARDIS, δηλαδή η τροχιά του είναι σχεδόν κυκλική.

## Φυσικά χαρακτηριστικά
Η μέση διάμετρος του TARDIS εκτιμάται σε 28,2 ± 0,5 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,067. Ο TARDIS περιστρέφεται γύρω από τον εαυτό του μία φορά κάθε 8 έως 15 ώρες περίπου.

## Παραπομπές


## Εξωτερικοί σύνδεσμοι - πηγές
* Τροχιά από το JPL (Java) / Εφημερίδα

TARDIS
3323 Τουργκένιεφ

Ο **Τουργκένιεφ (Turgenev)** είναι μικρός αστεροειδής της Κύριας Ζώνης Αστεροειδών με απόλυτο μέγεθος, όπως αυτό ορίζεται για το Ηλιακό Σύστημα, 13,5. Ανακαλύφθηκε το 1979 από τον Ρώσο και Σοβιετικό αστρονόμο Νικολάι Τσερνίχ, που παρατηρούσε από το Ναούτσνι της Κριμαίας, και πήρε το όνομά του προς τιμή του Ρώσου λογοτέχνη Ιβάν Τουργκένιεφ.

Αξιοσημείωτη είναι η μικρή κλίση της τροχιάς του Τουργκένιεφ ως προς την εκλειπτική, μόλις 42΄25΄΄, κάτι που θα καθιστούσε ευκολότερη μία πιθανή αποστολή διαστημοπλοίου από τη Γη προς αυτόν. 

## Φυσικά χαρακτηριστικά
Η μέση διάμετρος του Τουργκένιεφ εκτιμάται σε μόλις 4,8 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,30 ± 0,05. Είναι άγνωστο αν και με ποια περίοδο περιστρέφεται ο Τουργκένιεφ γύρω από τον εαυτό του.

## Παραπομπές


## Πηγές - εξωτερικοί σύνδεσμοι
* Τροχιά από το JPL (Java) / Εφημερίδα

Τουργκενιεφ
3333 Σάμπερ

Ο **Σάμπερ (Hall)** είναι σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος, όπως αυτό ορίζεται για το Ηλιακό Σύστημα, 11,8. Ανακαλύφθηκε το 1980 από την Αμερικανίδα αστρονόμο Κάρολυν Σουμέικερ, που παρατηρούσε από το Αστεροσκοπείο του Πάλομαρ, και πήρε το όνομα του προς τιμή του Αμερικανού γεωλόγου της Γεωλογικής Υπηρεσίας των ΗΠΑ (USGS) Τζέραλντ Τζην Σάμπερ (Gerald Gene Schaber), που διετέλεσε διευθυντής του τομέα αστρογεωλογίας της USGS τη δεκαετία του 1980. Ωστόσο είχε καταγραφεί, χωρίς να αναγνωρισθεί ως αστεροειδής, τον Νοέμβριο του 1969 από το Αστεροσκοπείο του Μενεξεδένιου Βουνού (Κίνα), ενώ και η ανίχνευσή του στο Πάλομαρ ξεκινά από τις 7 Οκτωβρίου 1980, δύο νύκτες πριν την επισήμως αναφερόμενη ως ημερομηνία ανακαλύψεώς του.

Εξαιτίας της μεγάλης εκκεντρότητας της τροχιάς του, ο Σάμπερ κατά το αφήλιο της τροχιάς του βρίσκεται στα εξώτατα όρια (τα προς τον πλανήτη Δία) της Κύριας Ζώνης.

## Φυσικά χαρακτηριστικά
Η μέση διάμετρος του Σάμπερ εκτιμάται σε 26,5 έως 27 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,048. Ο Σάμπερ περιστρέφεται γύρω από τον εαυτό του μία φορά κάθε 10 ώρες και 58 λεπτά.

## Παραπομπές


## Εξωτερικοί σύνδεσμοι - πηγές
* Τροχιά από το JPL (Java) / Εφημερίδα

Σαμπερ
3336 Γκρυγκάρ

Ο **Γκρυγκάρ (Grygar)** είναι μικρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,4. Ανακαλύφθηκε το 1971 από τον Τσέχο αστρονόμο Λούμπος Κόχουτεκ, που παρατηρούσε από το Μπέργκεντορφ του Αμβούργου, και πήρε το όνομά του προς τιμή του συμπατριώτη του αστρονόμου και εκλαϊκευτή της αστρονομίας Γίρι Γκρυγκάρ.

Αξιοσημείωτη είναι η μικρή κλίση της τροχιάς του Γκρυγκάρ ως προς την εκλειπτική, μόλις 51΄29΄΄, κάτι που θα καθιστούσε ευκολότερη μία πιθανή αποστολή διαστημοπλοίου από τη Γη προς αυτόν. 

## Φυσικά χαρακτηριστικά
Η μέση διάμετρος του Γκρυγκάρ εκτιμάται σε μόλις 3,5 έως 3,6 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,25 ± 0,04. Δεν είναι γνωστό αν και με ποια περίοδο περιστρέφεται ο Γκρυγκάρ γύρω από τον εαυτό του.

## Παραπομπές


## Εξωτερικοί σύνδεσμοι - πηγές
* Τροχιά από το JPL (Java) / Εφημερίδα

Γκρυγκαρ
3318 Μπλίξεν

Ο **Μπλίξεν (Blixen)** είναι αστεροειδής που περιφέρεται στην εξωτερική (δηλαδή την προς τον πλανήτη Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,9. Ανακαλύφθηκε το 1985 από τους Δανούς αστρονόμους Πόουλ Γιένσεν και Καρλ Αουγκούστεσεν, που παρατηρούσαν από το Αστεροσκοπείο του Μπρορφέλντε, και πήρε το όνομά του προς τιμή της Δανής συγγραφέως Κάρεν Μπλίξεν. Ο Μπλίξεν είναι μέλος της Οικογένειας αστεροειδών της Ηούς, της μεγαλύτερης στην εξωτερική περιοχή της Κύριας Ζώνης.

## Φυσικά χαρακτηριστικά
Η μέση διάμετρος του Μπλίξεν εκτιμάται σε 23,5 χιλιόμετρα. Ο φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,204. Ο Xέρτσμπεργκ περιστρέφεται γύρω από τον εαυτό του *πιθανώς* μία φορά κάθε 6,5 ώρες περίπου.

## Παραπομπές


## Πηγές - εξωτερικοί σύνδεσμοι
* Τροχιά από το JPL (Java) / Εφημερίδα

Μπλιξεν
3344 Μοδένα

Η **Μοδένα (Modena)** είναι αστεροειδής της Κύριας Ζώνης Αστεροειδών με απόλυτο μέγεθος, όπως αυτό ορίζεται για το Ηλιακό Σύστημα, 11,71. Ο αστεροειδής αυτός ανακαλύφθηκε το 1984 από το προσωπικό του Αστεροσκοπείου Σαν Βιττόρε της Μπολόνια και πήρε το όνομά του προς τιμή της κοντινής ιταλικής πόλεως Μοδένας.

Τα φυσικά χαρακτηριστικά της Μοδένας είναι άγνωστα.

## Παραπομπές


## Πηγές - εξωτερικοί σύνδεσμοι
* Τροχιά από το JPL (Java) / Εφημερίδα

Μοδενα
3343 Νέντζελ

Ο **Νέντζελ** (**Nedzel**) είναι μικρού μεγέθους αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,2. Ανακαλύφθηκε το 1982 από τον Αμερικανό αστρονόμο Λώρενς Τζ. Ταφ, που παρατηρούσε από τον πειραματικό σταθμό του Εργαστηρίου Λίνκολν του MIT, κοντά στο Σοκόρο του Νέου Μεξικού, και πήρε το όνομά του στη μνήμη του Β. Αλεξάντερ Νέντζελ (*V. Alexander Nedzel*, θάν. 1984), επικεφαλής του αεροδιαστημικού τομέα του Εργαστηρίου Λίνκολν.

## Τροχιά
Εξαιτίας της μεγάλης εκκεντρότητας της τροχιάς του, ο Νέντζελ κοντά στο περιήλιο της τροχιάς του υπερβαίνει τα εσώτατα όρια (τα προς την πλευρά του Ήλιου) της Κύριας Ζώνης και φθάνει σε μικρότερη απόσταση από τον Ήλιο από όσο ο πλανήτης Άρης στο δικό του αφήλιο. Αν και χαρακτηρίζεται εξ αυτού ως «Mars-crosser», κάτι που εννοεί ότι τέμνει την τροχιά του Άρη, η επίσης μεγάλη κλίση της τροχιάς του Νέντζελ προς την εκλειπτική (25 μοίρες και 9 δευτερόλεπτα της μοίρας) εξασφαλίζει ότι σπανίως τα δύο σώματα (Άρης και Νέντζελ) πλησιάζουν σχετικώς κοντά το ένα στο άλλο. Ο Νέντζελ ανήκει σε μια δυναμικώς ασταθή ομάδα αστεροειδών.

## Φυσικά χαρακτηριστικά
Η μέση διάμετρος του Νέντζελ εκτιμάται από 5,2 έως 6,8 χιλιόμετρα. Ο φασματικός τύπος του είναι μάλλον **S** (λιθώδης), ενώ το γεωμετρικό άλβεδό του εκτιμάται μεταξύ 0,22 και 0,37. Ο Νέντζελ περιστρέφεται γύρω από τον εαυτό του μία φορά κάθε 5 ώρες 27 λεπτά και 43 δευτερόλεπτα, χρόνος εκπληκτικά κοντά στην αντίστοιχη περίοδο του 3314 Μπηλς. Η καμπύλη φωτός του εμφανίζει μεγάλη μεταβολή καθώς ο αστεροειδής περιστρέφεται, κάτι που μάλλον υποδηλώνει πως το σχήμα του είναι επίμηκες (μακρόστενο).

## Παραπομπές


## Εξωτερικοί σύνδεσμοι - πηγές
* Τροχιά από το JPL (Java) / Εφημερίδα

Νεντζελ
3345 Ταρκόφσκι

Ο **Ταρκόφσκι (Tarkovskij)** είναι σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος, όπως αυτό ορίζεται για το Ηλιακό Σύστημα, 11,71. Ανακαλύφθηκε το 1982 από τη Σοβιετική (Ουκρανή) αστρονόμο Λιουντμίλα Καράτσκινα, που παρατηρούσε από το Ναούτσνι της Κριμαίας, και πήρε το όνομά του προς τιμή του Σοβιετικού Ρώσου σκηνοθέτη Αντρέι Ταρκόφσκι. Ωστόσο είχε παρατηρηθεί για πρώτη φορά δεκαετίες νωρίτερα, το 1938, από το Αστεροσκοπείο της Χαϊδελβέργης.

## Φυσικά χαρακτηριστικά
Η μέση διάμετρος του Ταρκόφσκι εκτιμάται σε 21,7 χιλιόμετρα. Ο φασματικός τύπος του είναι **C** (ανθρακούχος), ενώ το γεωμετρικό άλβεδό του είναι 0,041. Ο Ταρκόφσκι περιστρέφεται γύρω από τον εαυτό του μία φορά κάθε 187 ώρες περίπου, μία εξαιρετικά αργή περιστροφή για αστεροειδή (αντιστοιχεί σε 1 εβδομάδα και 19 ώρες).

## Παραπομπές


## Πηγές - εξωτερικοί σύνδεσμοι
* Τροχιά από το JPL (Java) / Εφημερίδα

Ταρκοφσκι
3350 Σκόμπη

Ο **Σκόμπη (Scobee)** είναι μικρός αστεροειδής της Κύριας Ζώνης Αστεροειδών με απόλυτο μέγεθος, όπως αυτό ορίζεται για το Ηλιακό Σύστημα, 14,5. Ανακαλύφθηκε στις 8 Αυγούστου 1980 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ).

Ο αστεροειδής αυτός, που τροχιακά ανήκει στην Οικογένεια της Χλωρίδος, πήρε το όνομά του στη μνήμη του Αμερικανού αστροναύτη Ντικ Σκόμπη, που σκοτώθηκε στην καταστροφή του διαστημικού λεωφορείου «Τσάλεντζερ» στις 28 Ιανουαρίου 1986, όντας ο αρχηγός της αποστολής εκείνης (STS-51-L). Στους αστεροειδείς με τους επόμενους αύξοντες αριθμούς, μέχρι και τον 3356 Ρέζνικ, δόθηκαν επίσης ονόματα (όλων των) μελών της ίδιας αποστολής (οι ονομασίες δόθηκαν μετά την καταστροφή).

## Φυσικά χαρακτηριστικά
Η μέση διάμετρος του Σκόμπη εκτιμάται σε 7,4 χιλιόμετρα. Ο φασματικός τύπος του είναι μάλλον **S** (λιθώδης), ενώ το γεωμετρικό άλβεδό του είναι 0,059. Είναι άγνωστο αν και με ποια περίοδο περιστρέφεται ο Σκόμπη γύρω από τον εαυτό του.

## Παραπομπές


## Πηγές - εξωτερικοί σύνδεσμοι
* Τροχιά από το JPL (Java) / Εφημερίδα.
* Asteroid Lightcurve Database (LCDB), query form (info )
* Dictionary of Minor Planet Names, Google books.
* Asteroids and comets rotation curves, CdR – Observatoire de Genève, Raoul Behrend.
* Discovery Circumstances: Numbered Minor Planets (1)-(5000) – Minor Planet Center.

Σκομπη
Ελληνική πανκ

Η **ελληνική [[πανκ]]** ροκ σκηνή ήταν μικρή αλλά δραστήρια στην Αθήνα, ξεκινώντας από τα πρώτα χρόνια της δεκαετίας του '80. Μπάντες όπως οι Αδιέξοδο, οι Γενιά του χάους, οι Stress, οι Panx Romana, οι Ex-humans και άλλοι είχαν δημιουργήσει ένα πυρήνα από μπάντες με φιλικές μεταξύ τους σχέσεις και δίναν συναυλίες μαζί, στις ίδιες τοποθεσίες. Όπως και αλλού, το πανκ υιοθετήθηκε ως υποκουλτούρα και τρόπος ζωής από διαφορετικά άτομα και ομάδες, το κοινό στοιχείο όμως ήταν η νεανική οργή και ο χλευασμός του κατεστημένου οικοδομήματος, αλλά και το πάθος για ελευθερία, η αντίθεση στις προκαταλήψεις, τον ρατσισμό και τον εθνικισμό. Περί τα μέσα της δεκαετίας η Θεσσαλονίκη ανέδειξε κι αυτή μια δραστήρια σκηνή με συγκροτήματα όπως οι Γκούλαγκ, οι Εκτός Ελέγχου, οι Γκρόβερ, κ.ά.

Πολλά νεότερα πανκ και hardcore συγκροτήματα όπως οι «Ναυτία» ή οι «Ξεχασμένη Προφητεία», υιοθέτησαν την πρακτική της αυτοδιαχείρισης μετά το 1990, και σταδιακά δημιουργήθηκε ένα δίκτυο αυτοδιαχειριζόμενων χώρων και ομάδων που στήριξαν και στηρίχτηκαν από τα συγκροτήματα αυτά όπως οι ξακουστές καταλήψεις «Villa Amalias» και «Λέλας Καραγιάννη» στην Αθήνα και η «Villa Varvaras» στη Θεσσαλονίκη. Το πανκ, το hardcore και το crust, μετεξελίξεις του πανκ όταν αυτό αναμείχθηκε με το metal και το hardcore, δεν είναι βέβαια τα μόνα μουσικά ιδιώματα που εμφανίζονται στην αυτοδιαχειριζόμενη μουσική σκηνή, ειδικά τα τελευταία χρόνια.

Οι σύγχρονες πανκ μπάντες σπάνια κατάφεραν να δημιουργήσουν σκηνή με συνέχεια, σε αντίθεση με την αυτοοργανωμένη μουσική σκηνή που, αν και τα συγκροτήματα ήταν συχνά βραχύβια, κατόρθωσε να επιζήσει μέχρι και σήμερα. Σε κάποιες περιπτώσεις, μια μπάντα μπορεί να γίνει περισσότερο γνωστή, δημιουργώντας φανατικούς οπαδούς, όπως συνέβη στην περίπτωση των Αντίδραση, των Ομίχλη ή ακόμα και των Θραξ Πανκc (οι οποίοι κινούνται στο μεταίχμιο της θρακιώτικης μουσικής και της πανκ/ροκ αισθητικής).

Λίγες προσπάθειες έχουν γίνει για την καταγραφή της ιστορίας του ελληνικού πανκ. Μια από αυτές ήταν μια μπροσούρα της Αναρχικής αρχειοθήκης, ενώ άλλες προσπάθειες γίνονται τα τελευταία χρόνια από διαδικτυακούς τόπους (webzines) που έχουν συγκεντρώσει αρκετό υλικό.

πανκ
Κατηγορία:Πανκ μουσική
Trident (τσίχλα)

Η **Trident** (ορθή προφορά: Τριντέντ) είναι μάρκα τσίχλας σε διάφορες γεύσεις. Είχε προωθηθεί αρχικά από την εταιρεία American Chicle λίγο πριν εξαγοραστεί από την Warner-Lambert το 1962, αλλά δεν έφτασε στο Ηνωμένο Βασίλειο μέχρι το 2007 όταν εισήχθηκε από τον πρώην ιδιοκτήτη της Cadbury Schweppes. Σε πολλές άλλες ευρωπαϊκές χώρες, η Trident εισάγεται από τη δανική εταιρεία Stimorol, η οποία έχει περίπου την ίδια γεύση με την Trident. Το όνομα της τσίχλας προέρχεται από την τρίαινα του Ποσειδώνα.

## Ιστορία
Όταν τα τεχνητά γλυκαντικά εξαπλώθηκαν στις αρχές της δεκαετίας του 1960, η συνταγή άλλαξε και χρησιμοποίησε ζαχαρίνη αντί της ζάχαρης, και η Trident χωρίς ζάχαρη εισήχθηκε το 1964 με το σλόγκαν «Η μεγάλη γεύση που είναι καλή για τα δόντια» (The Great Taste that Is Good for Your Teeth). Το μάρκετιν της American Chicle ήταν μία από τις πρώτες εκστρατείες που προωθούσαν την υγεία δοντιών με τσίχλα.

Η Trident παρασκευαζόταν από τη θυγατρική American Chicle της Warner-Lambert μέχρι το 1997, όταν η American Chicle έγινε Adams. Το 2000, η Warner-Lambert πωλήθηκε στην Pfizer και το 2003, η Pfizer πούλησε το προϊόν Adams στην Cadbury Schweppes (αργότερα απλά Cadbury όταν ξεπούλησε τη μάρκα με τα ποτά το 2007), και το προϊόν μετονομάστηκε σε Cadbury Adams. Το 2010, η Kraft Foods αγόρασε την Cadbury και σήμερα η Trident ανήκει Mondelez International, τη διάδοχο της Kraft Foods.

Για αρκετά χρόνια, η Trident προωθούσε τα προϊόντα της με το σύνθημα, «Τέσσερις στους πέντε οδοντιάτρους προτείνουν τσίχλα χωρίς ζάχαρη για τους ασθενείς που καταναλώνουν τσίχλα».

Στις αρχές της δεκαετίας 2000, το "See what Unfolds" (Δες τι ξετυλίγεται) έγινε το νέο σλόγκαν της μάρκας.

Οι τσίχλες της Trident περιέχουν το σακχαρώδες αλκοόλ ξυλιτόλη, που θεωρείται φιλική για τα δόντια. Η χρήση της ξυλιτόλης έχει κατηγορηθεί πως είναι πολύ τοξική για τους σκύλους.

## Παραπομπές


## Εξωτερικοί σύνδεσμοι
* Επίσημος ιστότοπος της Mondelēz International
* Επίσημος ιστότοπος της Trident στις ΗΠΑ
* δελτίο πληροφοριών της Trident 

Κατηγορία:Εμπορικά σήματα της Mondelēz International
Κατηγορία:Γλυκά
Οι Περιπέτειες του Τομ Μπόμπαντιλ

**Οι Περιπέτειες του Τομ Μπόμπαντιλ** είναι μια ποιητική συλλογή του Τζ. Ρ. Ρ. Τόλκιν που εκδόθηκε για πρώτη φορά το 1962. Το βιβλίο περιέχει 16 ποιήματα, δύο από τα οποία παρουσιάζουν τον Τομ Μπομπαντίλ, έναν χαρακτήρα που συνάντησε ο Φρόντο Μπάγκινς στον Άρχοντα των Δαχτυλιδιών. Τα υπόλοιπα ποιήματα είναι μια ποικιλία κληρονομικού στίχου και ομοιοκαταληξίας παραμυθιού. Επίσης, τρία από τα ποιήματα του συγκεκριμένου βιβλίου εμφανίζονται και στον Άρχοντα των Δαχτυλιδιών . Το βιβλίο είναι μέρος της Μέσης Γης του Τόλκιν legendarium. 

Ο τόμος περιλαμβάνει το The Sea-Bell, με τον υπότιτλο Frodos Dreme, το οποίο ο Ουίσταν Ώντεν θεώρησε ως το καλύτερο ποίημα του Τόλκιν. Είναι ένα κομμάτι μετρικής και ρυθμικής πολυπλοκότητας που αφηγείται ένα ταξίδι σε μια παράξενη γη πέρα από τη θάλασσα. Με βάση τη μεσαιωνική ποίηση « όνειρο οράματος » και ιρλανδικά ποιήματα ιμράμ, το συγκεκριμένο κομμάτι είναι έντονα μελαγχολικό και η τελική νότα είναι μια αποξένωση και απογοήτευση. 

Το βιβλίο εικονογραφήθηκε αρχικά από την Πωλίν Μπείνς και αργότερα από τον Ρότζερ Γκάρλαντ. Το βιβλίο, όπως και η πρώτη έκδοση της Συντροφιάς του Δαχτυλιδιού, παρουσιάζεται σαν να είναι μια πραγματική μετάφραση από το Κόκκινο Βιβλίο του Westmarch και περιέχει κάποιες βασικές πληροφορίες για τον κόσμο της Μέσης Γης που δεν υπάρχουν αλλού, όπως π.χ. όνομα του πύργου στο Ντολ Αμρόθ και τα ονόματα των Επτά Ποταμών του Γκόντορ. Υπάρχουν μερικές φανταστικές πληροφορίες για τα ποιήματα, που τα συνδέουν με τη λαογραφία και τη λογοτεχνία του Χόμπιτ και τους υποτιθέμενους συγγραφείς τους, σε ορισμένες περιπτώσεις τον Σαμ Γκάμτζι.

Το βιβλίο χρησιμοποιεί το γράμμα "K" αντί για "C" για τον ήχο / k / στην γλώσσα Σίνταριν (μία από τις γλώσσες που εφηύρε ο Τόλκιν), όπου είναι μια ορθογραφική παραλλαγή που χρησιμοποίησε ο Τόλκιν πολλές φορές στα γραπτά του.

## Παραπομπές

## Εξωτερικοί Σύνδεσμοι
* ''Οι Περιπέτειες του Τομ Μπόμπαντιλ''

Κατηγορία:Έργα του Tζ. Ρ. Ρ. Τόλκιν
Κατηγορία:Παιδικά βιβλία
Κατηγορία:Μυθιστορήματα φαντασίας
Κατηγορία:Ποιητικές συλλογές
Κέιτ Μπράουν

Η **Κάθριν Μπράουν** (αγγλικά: *Katherine "Kate" Brown*, 21 Ιουνίου 1960), είναι Αμερικανίδα πολιτικός και δικηγόρος, που υπηρετεί ως 38η Κυβερνήτης του Όρεγκον από τον Φεβρουάριο του 2015. Είναι μέλος του Δημοκρατικού Κόμματος. 

Προηγουμένως, υπηρέτησε ως 24η Υπουργός Εσωτερικών του Όρεγκον από το 2009 έως το 2015, ως Ηγέτης της Πλειοψηφίας της πολιτειακής Γερουσίας του Όρεγκον από το 2003 έως το 2009, ως Μέλος της Γερουσίας του Όρεγκον για την 21η περιφέρεια από το 1997 έως το 2009, καθώς και ως Μέλος της Βουλής των Αντιπροσώπων του Όρεγκον από την 13η περιφέρεια από το 1991 έως το 1997. 

Είναι ανοιχτά αμφιφυλόφιλη. Το 2015, έγινε η πρώτη ανοιχτά ΛΟΑΤ+ Κυβερνήτης πολιτείας των Ηνωμένων Πολιτειών, καθώς και η δεύτερη γυναίκα που εκλέχθηκε Κυβερνήτης στο Όρεγκον, ύστερα από την Μπάρμπαρα Ρόμπερτς (1991-1995). 

Τον Φεβρουάριο του 2015, ως Υπουργός Εσωτερικών του Όρεγκον, πρώτη στη διαδοχή για την θέση του Κυβερνήτη της πολιτείας, διαδέχθηκε τον Κυβερνήτη Τζον Κιτζχάμπερ, λόγω της παραίτησής του, εξαιτίας σκανδάλου διαφθοράς. 

Στην ειδική εκλογή του 2016 για το αξίωμα του Κυβερνήτη, η Μπράουν, έλαβε 50,7% των ψήφων, έναντι 43,4% του Ρεπουμπλικανού ανθυποψήφιού της. Στις Κυβερνητικές εκλογές του 2018, επανεκλέχθηκε, με το 50,0% των ψήφων, έναντι 43,7% του Ρεπουμπλικανού ανθυποψήφιού της. 

## Παραπομπές


## Εξωτερικοί σύνδεσμοι
* 

Κατηγορία:Κυβερνήτες του Όρεγκον
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κατηγορία:ΛΟΑΤ πρόσωπα από τις ΗΠΑ
Τέιτ Ριβς

Ο **Τζόναθον Τέιτ Ριβς** (αγγλικά: *Jonathon Tate Reeves*, 5 Ιουνίου 1974), είναι Αμερικανός πολιτικός και οικονομολόγος, που υπηρετεί ως 65ος Κυβερνήτης του Μισισίπι από τον Ιανουάριο του 2020. Είναι μέλος του Ρεπουμπλικανικού Κόμματος.

Προηγουμένως, υπηρέτησε ως 32ος Αντικυβερνήτης του Μισισίπι από το 2012 έως το 2020, υπό τον Κυβερνήτη Φιλ Μπράιαντ, καθώς και ως 53ος Πολιτειακός Υπουργός Οικονομικών του Μισισίπι, από το 2004 έως το 2012, υπό τον τότε Κυβερνήτη Χάλεϊ Μπάρμπουρ.

Εξελέγη στο αξίωμα του Κυβερνήτη, στις Κυβερνητικές εκλογές του 2019 στο Μισισίπι, με ποσοστό 51,9% έναντι 46,8% του Δημοκρατικού ανθυποψήφιού του. Επανεξελέγη στις Κυβερνητικές εκλογές του 2023, με ποσοστό 51,8% έναντι 46,9% του Δημοκρατικού ανθυποψηφίου του Μπράντον Πρίσλεϊ.

## Βιογραφία
Ο Τέιτ Ριβς, γεννήθηκε τον Ιούνιο του 1974 στο Φλόρενς της πολιτείας του Μισισίπι, όπου και μεγάλωσε. Αποφοίτησε από το Λύκειο "Florence High School" του Φλόρενς, το 1992. Σπούδασε Οικονομικά στο Κολλέγιο Μίλσαπς στο Τζάκσον και έλαβε πτυχίο (BA) το 1996 με βαθμό άριστα. Ηταν μέλος της ομάδας Μπάσκετ του Κολλεγίου και μέλος της αδελφότητας Kappa Alpha. 

Ύστερα από την αποφοίτησή του από το Κολλέγιο, εργάστηκε ως οικονομικός αναλυτής και κατόπιν ως αναλυτής σε θυγατρική τράπεζα της Εθνικής Τράπεζας Εγγύησης Καταθέσεων. Από το 2000 έως το 2004 ήταν διαχειριστής χρηματοοικονομικού χαρτοφυλακίου της τράπεζας Trustmark National Bank. 

Είναι μέλος της Εκκλησίας των Μεθοδιστών. 

## Παραπομπές


Κατηγορία:Κυβερνήτες του Μισισίπι
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί οικονομολόγοι
Καπετάν Τρουένο

μικρογραφία|Ένας αναγνώστης ποζάρει με ένα κόμικ του Καπετάν Τρουένο.
**Καπετάν Τρουένο** (στα Ισπανικά: **El Capitan Trueno**, στα Αγγλικά: **Captain Thunder**) είναι δημοφιλής Ισπανός χαρακτήρας κόμικς, ο βασικός πρωταγωνιστής της ομώνυμης εικονογραφημένης, ιστορικού περιεχομένου σειράς που πρωτοκυκλοφόρησε το 1956 από τις εκδόσεις Bruguera. Δημιουργοί του ήταν ο σεναριογράφος Βίκτορ Μόρα και βασικός σχεδιαστής ο Μιγκέλ Αμπρόσιο Ζαραγκόσα ή "Ambros". Η σειρά ολοκληρώθηκε το 1968, έχοντας, προηγουμένως, καταστεί το πιο εμπορικό περιοδικό του είδους της στη χώρα, όλων των εποχών, με κορύφωση της κυκλοφορίας του εντύπου στα 170.000 αντίτυπα, εβδομαδιαίως. Ο χαρακτήρας είναι εμπνευσμένος από την Αμερικανική δημιουργία (κόμικ-στριπ) Prince Valiant, του Χαλ Φόστερ . Ο Τρουένο έχει μεταφερθεί στον κινηματογράφο, οι ιστορίες του εμφανίζονται σε βίντεο-παιχνίδια, ενώ η σειρά μεταφράστηκε και κυκλοφόρησε σε πολλές Ευρωπαϊκές (μεταξύ των οποίων και στην Ελλάδα) και Λατινοαμερικανικές χώρες.
## Παραπομπές


Τρουενο Καπεταν
Αυστριακά Γερμανικά

**Αυστριακά Γερμανικά**  (Γερμανικά: **Österreichisches Deutsch**), είναι η διάλεκτος της γερμανικής γλώσσας που γράφεται και ομιλείται στην Αυστρία. Έχει το υψηλότερο κοινωνιογλωσσικό κύρος σε τοπικό επίπεδο, καθώς είναι η μορφή της γλώσσας που χρησιμοποιείται στα μέσα ενημέρωσης και για άλλες επίσημες περιστάσεις. Σε λιγότερο επίσημες περιστάσεις, οι Αυστριακοί τείνουν να χρησιμοποιούν μορφές πλησιέστερες ή πανομοιότυπες με τις Βαυαρικές και Αλεμανικές διαλέκτους, που παραδοσιακά ομιλούνται - αλλά σπάνια γράφονται - στην Αυστρία.

Έχει τις ρίζες της στα μέσα του 18ου αιώνα, όταν η αυτοκράτειρα Μαρία Θηρεσία και ο γιος της Ιωσήφ Β΄ εισήγαγαν την υποχρεωτική εκπαίδευση (το 1774) και αρκετές μεταρρυθμίσεις στη διοίκηση στην πολύγλωσση αυτοκρατορία των Αψβούργων. Εκείνη την εποχή, επικρατούσα γλώσσα στον γραπτό λόγο ήταν η *Oberdeutsche Schreibsprache* (γραπτή γλώσσα της Άνω Γερμανίας), η οποία επηρεάστηκε σε μεγάλο βαθμό από τις βαυαρικές και αλεμανικές διαλέκτους της Αυστρίας. Μια άλλη επιλογή ήταν η δημιουργία ενός νέου προτύπου βασισμένου στις νότιες γερμανικές διαλέκτους, όπως προτάθηκε από τον γλωσσολόγο Johann Siegmund Popowitsch. Αντ 'αυτού, αποφάσισαν για ρεαλιστικούς λόγους να υιοθετήσουν την ήδη τυποποιημένη γλώσσα της καγκελαρίας της Σαξονίας (Sächsische Kanzleisprache ή Meißner Kanzleideutsch), η οποία βασίστηκε στη διοικητική γλώσσα της μη αυστριακής περιοχής του Μάισσεν και της Δρέσδης.

## Παραπομπές

## Εξωτερικοί σύνδεσμοι
* Austrian German – German Dictionary
*Das Österreichische Volkswörterbuch

Κατηγορία:Γλώσσες της Αυστρίας
Ματζντάλ Σαμς

Το **Ματζντάλ Σαμς** (σημ. «πύργος του ήλιου» στα αραμαϊκά, · ) είναι πόλη Δρούζων στους νότιους πρόποδες του όρους Ερμών, βόρεια των Υψωμάτων του Γκολάν. Η πλειοψηφία των κατοίκων είναι συριοδρουζικής καταγωγής. Από τον πόλεμο των έξι ημερών του Ιουνίου 1967, το χωριό διοικείται από το Ισραήλ, πρώτα υπό στρατιωτικό νόμο, αλλά από την έγκριση του νόμου του Γκολάν του 1981 συμφώνως με το ισραηλινό αστικό δίκαιο, και ενσωματώθηκε στο ισραηλινό σύστημα τοπικών συμβουλίων.

Το Ματζντάλ Σαμς είναι η μεγαλύτερη από τις υπόλοιπες τέσσερεις κοινότητες Συρίων Δρούζων στην ισραηλινή πλευρά του όρους Ερμών και των Υψωμάτων του Γκολάν, μαζί με τους οικισμούς Εν Κουνιέ, Μασαντέ και Μπουκατά. Γεωλογικώς και γεωγραφικώς γίνεται διάκριση μεταξύ των υψωμάτων του Γκολάν και του όρους Ερμών, με το όριο να επισημαίνεται από το ρέμα Σαάρ· ωστόσο, διοικητικά συνήθως εξισώνονται. Το Ματζντάλ Σαμς και το Εν Κουνιέ βρίσκονται στην πλευρά του όρους Ερμών από το όριο, τοποθετούνται έτσι πάνω σε ασβεστόλιθο, ενώ η Μπουκάτα και το Μασαντέ βρίσκονται στην πλευρά του Γκολάν, και χαρακτηρίζονται από μαύρο ηφαιστειακό βράχο (βασάλτη).

## Παραπομπές


Κατηγορία:Πόλεις του Ισραήλ
Σούπερ Καπ Ελλάδος καλαθοσφαίρισης ανδρών 1986

Το **Σούπερ Καπ Ελλάδος καλαθοσφαίρισης ανδρών 1986** ήταν η 1η έκδοση της επαγγελματικής εγχώριας διοργάνωσης του Σούπερ Καπ καλαθοσφαίρισης. Το πρώτο Σούπερ Καπ Ελλάδος πραγματοποιήθηκε πριν από την έναρξη της σεζόν 1986-87 και διοργανώθηκε υπό την αιγίδα της Ελληνικής Ομοσπονδίας Καλαθοσφαίρισης (ΕΟΚ). Πραγματοποιήθηκε μεταξύ του πρωταθλητή της σεζόν 1985-86, Άρη Θεσσαλονίκης και του νικητή του Κυπέλλου Ελλάδος 1985-86, Παναθηναϊκού.

Στις επόμενες σεζόν, ο Άρης κέρδισε τόσο το πρωτάθλημα Ελλάδας όσο και το Κύπελλο Ελλάδας (το εγχώριο νταμπλ), για τις επόμενες τέσσερις συνεχόμενες σεζόν (1986-87, 1987-88, 1988-89 και 1989-90) και έτσι δεν υπήρχε λοιπόν λόγος να διεξαχθεί το Σούπερ Καπ Ελλάδας τις επόμενες τέσσερις σεζόν. Η Ελληνική Ομοσπονδία Καλαθοσφαίρισης (ΕΟΚ), για άγνωστους λόγους  δεν το διεξήγαγε ποτέ ξανά, ούτε το 1991 μεταξύ Άρη και Πανιώνιου, ούτε το 1992 μεταξύ Άρη και ΠΑΟΚ. Ωστόσο, το Σούπερ Καπ Ελλάδας αναβίωσε πολύ αργότερα, με την διοργάνωση του 2020, υπό την αιγίδα του Ελληνικού Συνδέσμου Ανωνύμων Καλαθοσφαιρικών Εταιρειών (ΕΣΑΚΕ), χρησιμοποιώντας διαφορετική μορφή με τέσσερις ομάδες.

## Μορφή
Η διοργάνωση διεξήχθη μεταξύ μεταξύ του πρωταθλητή της σεζόν 1985-86, Άρη Θεσσαλονίκης και του νικητή του Κυπέλλου Ελλάδος 1985-86, Παναθηναϊκού. Πραγματοποιήθηκε ως διοργάνωση συνολικού αποτελέσματος δύο αγώνων, εντός και εκτός έδρας. Με το πρώτο παιχνίδι να διεξάγεται στη Θεσσαλονίκη, στην έδρα του Άρη και το δεύτερο παιχνίδι στην Αθήνα, στην έδρα του Παναθηναϊκού. Ο Άρης κέρδισε το πρώτο παιχνίδι στη Θεσσαλονίκη, με σκορ 117-85 και το δεύτερο παιχνίδι στην Αθήνα, με σκορ 104-88, κερδίζοντας έτσι το Σούπερ Καπ, με συνολικό σκορ 221-173. 

## Κορυφαίος σκόρερ των τελικών

*  Νίκος Γκάλης – 42.5 πόντοι ανά αγώνα (2 αγώνες)

## Δείτε επίσης

* Σούπερ Καπ Ελλάδος καλαθοσφαίρισης ανδρών
*Πρωτάθλημα Ελλάδας καλαθοσφαίρισης
* Κύπελλο Ελλάδας καλαθοσφαίρισης
* Ελληνικό All-Star Game καλαθοσφαίρισης
* Ελληνική Ομοσπονδία Καλαθοσφαίρισης (ΕΟΚ)
* Ελληνικός Σύνδεσμος Ανωνύμων Καλαθοσφαιρικών Εταιρειών (ΕΣΑΚΕ)

## Παραπομπές

* Τα ρεκόρ των Super Cup 2021-2022 - ΕΣΑΚΕ

## Εξωτερικοί σύνδεσμοι
* Επίσημος ιστότοπος της Ελληνικής Ομοσπονδίας Καλαθοσφαίρισης
* Επίσημος ιστότοπος της Basket League Ελλάδας

1986
Σουπερκαπ Ελλαδος Ανδρων
Κέικ μήλου

Το **κέικ μήλου** είναι δημοφιλές επιδόρπιο που παράγεται με κύριο συστατικό τα μήλα. Ένα τέτοιο κέικ παρασκευάζεται μέσω της διαδικασίας τεμαχισμού αυτού του γλυκού φρούτου για να προσθέσει άρωμα σε μια απλή βάση κέικ. Τα παραδοσιακά κέικ μήλου προχωρούν ένα βήμα παραπέρα συμπεριλαμβάνοντας διάφορα μπαχαρικά, όπως μοσχοκάρυδο ή κανέλα, τα οποία δίνουν μια μοναδική γεύση. Με την προσθήκη μπαχαρικών, το κουρκούτι μπορεί επίσης να συνοδευτεί από θρυμματισμένους ξηρούς καρπούς, με τους πιο δημοφιλείς να είναι τα καρύδια και τα αμύγδαλα.

Το **κέικ μήλου Ντόρσετ**, το **κέικ μήλου Ντέβον** και το **κέικ μήλου Σόμερσετ** είναι παραδοσιακές μορφές αυτού του κέικ, αντίστοιχα από το Ντόρσετ, το Ντέβον και το Σόμερσετ της Αγγλίας. Μπορεί να περιλαμβάνουν ντόπιους χυμούς μήλου σε αυτές τις κομητείες ως μέρος των συνταγών τους, αλλά δεν είναι απαραίτητο.

Τα μήλα χρησιμοποιούνται επίσης σε άλλα κέικ, συμπεριλαμβανομένου του κέικ σοκολάτας, όπου η κατακράτηση νερού μπορεί να βοηθήσει ένα κανονικά ξηρό κέικ να παραμείνει υγρό. Σε αυτή την περίπτωση, τα μήλα μπορεί να είναι είτε αποξηραμένα, είτε φρέσκα.

## Πολωνικό κέικ μήλου
μικρογραφία| Πολωνική σαρλότκα (szarlotka)
Το κέικ μήλου που ονομάζεται *szarlotka* ή *jabłecznik* είναι ένα συνηθισμένο παραδοσιακό επιδόρπιο στην Πολωνία, φτιαγμένο από γλυκιά ζύμη κρούστας και γέμιση μήλου. Μπορεί να συμπληρωθεί με *kruszonka* (κραμπλ), μαρέγκα ή ζάχαρη άχνη. Μερικές φορές μπορεί να βρεθεί ένα επιπλέον στρώμα *budyń* (πολωνική παραλλαγή κρέμας κάσταρντ). Σε εστιατόρια και καφέ, σερβίρεται συνήθως ζεστή με σαντιγί και καφέ.

## Σκανδιναβικό κέικ μήλου
Στη Σκανδιναβία, τα κέικ μήλου τυπικά παρασκευάζονται από ξινά μήλα και ψήνονται σε ζύμη από ζάχαρη, βούτυρο, αλεύρι, αυγά και μπέικιν πάουντερ. Στη συνέχεια, το κέικ συμπληρώνεται με μήλα, κανέλα και ζάχαρη, μερικές φορές και ψιλοκομμένα αμύγδαλα. Το κέικ κραμπλ μήλου είναι επίσης κοινό.

Αρχείο:Apple Stack Cake.jpg|Κέικ μήλου σε στυλ Απαλαχίας
Αρχείο:Caramel Rose Apple Pie.jpg|Τριανταφυλλένιο κέικ μήλου
Αρχείο:Apple upside down cake (5244578757).jpg|Αναποδογυρισμένο κέικ μήλου


## Δείτε επίσης

* Μηλόπιτα

## Παραπομπές



Κατηγορία:Βρετανικά κέικ
Κατηγορία:Γερμανικά επιδόρπια
Κατηγορία:Πολωνικά επιδόρπια
Κατηγορία:Πιάτα μήλου
Άγιος Ιωάννης Ιεράπετρας Λασιθίου

Ο **Άγιος Ιωάννης** είναι ορεινό χωριό και ιστορική έδρα ομώνυμης κοινότητος του Δήμου Ιεράπετρας και της τέως Επαρχίας Ιεράπετρας στην Περιφερειακή Ενότητα Λασιθίου της Κρήτης.

## Γεωγραφικά - ιστορικά στοιχεία
Ο Άγιος Ιωάννης (παλαιότερα και Ασπραδιανά) βρίσκεται στις νότιες πλαγιές των Ορέων της Θρυπτής στο λόφο “Καταλύματα” σε υψόμετρο 550 μέτρων με θέα νότια προς το νότιο Κρητικό πέλαγος . Απέχει 16 χιλιόμετρα βορειοανατολικά από την Ιεράπετρα και 8 χιλιόμετρα βορειοανατολικά από το Κουτσουνάρι, την σημερινή έδρα της Κοινότητας Αγίου Ιωάννου. Πρόκειται για χωριό το οποίο παλιότερα είχε πολλούς κατοίκους οι οποίοι μετεγκαταστάθηκαν στην παράλια περιοχή μεταξύ Κουτσουναριού και Αγίας Φωτιάς, λόγω της τουριστικής και γεωργικής (κυρίως θερμοκήπια) ανάπτυξης της περιοχής.

Αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Το 1984 με το ΦΕΚ 22Α - 28/02/1984 παύει να είναι έδρα της κοινότητας Αγίου Ιωάννου. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με τους οικισμούς Αγία Φωτιά, Κουτσουνάρι, Ξηροκαμάρα και Φέρμα  αποτελούν την κοινότητα Αγίου Ιωάννη που υπάγεται στη δημοτική ενότητα Ιεράπετρας του δήμου Ιεράπετρας ενώ σύμφωνα με την απογραφή του 2011 απογράφονται 8 κάτοικοι.

*Δείτε: *'Κοινότητα Αγίου Ιωάννη**'

## Πληθυσμός

(σε παρένθεση ο πληθυσμός της Κοινότητας)

## Σημείωση
Στο Λασίθι και τον Δήμο Αγίου Νικολάου υπάρχει ο συνώνυμος οικισμός Άγιος Ιωάννης.

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Ιεράπετρα
Κατηγορία:Δήμος Ιεράπετρας
Κατηγορία:Επαρχία Ιεράπετρας
Castorama

Το **Castorama** () είναι γαλλική εταιρεία λιανικής πώλησης εργαλείων και προμηθειών DIY και βελτίωσης εσωτερικών χώρων, με έδρα το Τομπλεμάρ της Γαλλίας. Είναι μέρος του βρετανικού ομίλου Kingfisher plc, ο οποίος έχει 101 καταστήματα στη Γαλλία, 76 στην Πολωνία και 20 στη Ρωσία. Η εταιρεία έγινε θυγατρική της Kingfisher plc τον Μάιο του 2002, μαζί με τη θυγατρική της Castorama, Brico Dépôt.

Ορισμένα καταστήματα έχουν μετατραπεί ή μεταφερθεί υπό τη μορφή «DIY Warehouse» της Brico Dépôt, με βάση την πρόσοψη *B&Q Warehouse* στο Ηνωμένο Βασίλειο. Τον Φεβρουάριο του 2009, η Kingfisher πούλησε 31 καταστήματα Castorama στην Ιταλία στη γαλλική εταιρεία λιανικής πώλησης Leroy Merlin.

Το 1969, ο Κριστιάν Ντουμπουά ίδρυσε στο Ενγκλός, κοντά στη Λιλ, το πρώτο κατάστημα DIY στη Γαλλία (5000 μ2). Η ταχεία επέκταση της αλυσίδας σήμαινε ότι είκοσι χρόνια αργότερα το Castorama είχε 80 καταστήματα στη Γαλλία.

## Παραπομπές


## Εξωτερικοί σύνδεσμοι

* Castorama France (γαλλικά)
* Castorama Poland (πολωνικά)

Κατηγορία:Γαλλικά εμπορικά σήματα
Κατηγορία:Εταιρείες λιανικού εμπορίου της Γαλλίας
Πυραυλικό σύστημα S-400

250px|μικρογραφία|Όχημα εκτόξευσης S-400
Το **S-400 Triumf** (ρωσικά: **C-400 Триумф**, Θρίαμβος · όνομα αναφοράς του ΝΑΤΟ: **SA-21 Growler**), παλαιότερα γνωστό ως **S-300PMU-3**, είναι αντιαεροπορικό οπλικό σύστημα που αναπτύχθηκε τη δεκαετία του 1990 από το ρωσικό κεντρικό γραφείο σχεδιασμού Almaz ως διάδοχος της οικογενείας S-300. Βρίσκεται σε χρήση από τις ρωσικές ένοπλες δυνάμεις από το 2007. Η ανάπτυξη του συστήματος S-400 ξεκίνησε στα τέλη της δεκαετίας του 1980 και η Ρωσική Πολεμική Αεροπορία ανακοίνωσε το σύστημα τον Ιανουάριο του 1993. Στις 12 Φεβρουαρίου 1999, αναφέρθηκαν επιτυχημένες δοκιμές στο Kapustin Yar στο Αστραχάν. Οι S-400 είχαν προγραμματιστεί για ανάπτυξη από τον ρωσικό στρατό το 2001. Ο Δρ Alexander Lemanskiy του Almaz-Antey ήταν ο αρχιμηχανικός του έργου.

Η Κίνα ήταν ο πρώτος ξένος αγοραστής που έκανε συμφωνία μεταξύ κυβέρνησης και κυβέρνησης με τη Ρωσία το 2014, ενώ η Σαουδική Αραβία, η Τουρκία, η Ινδία και η Λευκορωσία απέκτησαν, ή εξέφρασαν ενδιαφέρον, για το σύστημα από τότε. 

Το 2017, οι S-400 περιεγράφησαν από τον Economist ως "ένα από τα καλύτερα συστήματα αεράμυνας που κατασκευάζονται αυτήν τη στιγμή".

## Παραπομπές


Κατηγορία:Πύραυλοι επιφανείας-αέρος
Διάβολος της Τασμανίας (Looney Tunes)

Ο **Διάβολος της Τασμανίας** (*Tasmanian Devil*), όπου συνήθως αναφέρεται ως **Ταζ** (*Taz*), είναι  χαρακτήρας κινουμένων σχεδίων που εμφανίζεται στις σειρές κινουμένων σχεδίων της Warner Bros, Looney Tunes και Merrie Melodies. Χάρη στο μάρκετινγκ και την τηλεόραση, γνώρισε φήμη τη δεκαετία του 1990.

Ο Ταζ γενικά απεικονίζεται ως ένας άγριος, σαρκοφάγος διάβολος της Τασμανίας με περιορισμένη υπομονή, η οποία αμβλύνεται στο άκουσμα γκάιντας. Χαρακτηρίζεται από εξάρσεις θυμού και περιόδους γαλήνης, μεγάλη όρεξη και την ακαταλαβίστικη ομιλία του που περιορίζεται σε άναρθρες κραυγές.

## Παραπομπές


Κατηγορία:Looney Tunes (χαρακτήρες)
Κατηγορία:Φανταστικοί χαρακτήρες
Κατηγορία:Ανθρωπόμορφα ζώα
Κατηγορία:Χαρακτήρες κινουμένων σχεδίων